open-index/open-wikipedia-markdown huggingface dataset:
Μαρία Λασκαρίνα

Η **Μαρία Λασκαρίνα** (περίπου 1206 – 16 Ιουλίου ή 24 Ιουνίου 1270) ήταν κόρη του αυτοκράτορα της Νίκαιας Θεόδωρου Α΄ Λάσκαρη και της πρώτης του συζύγου, Άννας Κομνηνής Αγγελίνας.

## Η ζωή της
Ήταν νεότερη αδερφή της Ειρήνης Λασκαρίνας, πρώτης συζύγου του Αυτοκράτορα Ιωάννη Γ΄ Βατάτζη. Ο Θεόδωρος πάντρεψε την μεγαλύτερη κόρη του, Ειρήνη, με τον διάδοχό του το 1212. Αν και ο Θεόδωρος χήρεψε την ίδια χρονιά και παντρεύτηκε την Φιλίππα της Αρμενίας και την Μαρία ντε Κουρτενέ, ο Ιωάννης δεν εκτοπίστηκε από τη διαδοχή. Ως νεότερη αδελφή η Μαρία, δεν θα πρόσθετε με τον γάμο της τον σύζυγό της στη γραμμή διαδοχής του Θρόνου. Έτσι, με τον γάμο της εξασφαλίστηκε στρατηγική συμμαχία με το Βασίλειο της Ουγγαρίας.

Το 1218, η Μαρία παντρεύτηκε τον Μπέλα Δ΄ της Ουγγαρίας. Γαμπρός και νύφη ήταν τότε περίπου δώδεκα ετών. Ο σύζυγός της ήταν ο μεγαλύτερος γιος του Ανδρέα Β΄ της Ουγγαρίας και της Γερτρούδης της Μερανίας.

Ο Ανδρέας Β΄ πέθανε στις 26 Οκτωβρίου του 1235. Ο διάδοχος ανέβηκε στον θρόνο ως Μπέλα Δ΄ και η Μαρία έγινε Βασίλισσα. Ο Μπέλα βασίλευσε 35 χρόνια και πέθανε στις 3 Μαΐου 1270. Η Μαρία πέθανε περίπου δυο μήνες αργότερα.

## Παιδιά
Η Μαρία και ο Μπέλα Δ΄ είχαν δέκα παιδιά:

* Μαργαρίτα π.1220–1242, παντρεύτηκε τον Γουλιέλμο του Σαιντ-Ομέρ, ο οποίος συχνά αναφέρεται ως «κύριος των Θηβών». Μπορεί εντούτοις να συγχέεται με τον Μπέλα του Σεντ-Ομέρ, έναν μεγαλύτερο αδελφό, που κατείχε τον τίτλο εξ αγχιστείας.
* Αγία Κουνιγούνδη 1224–1292, παντρεύτηκε τον Μπολέσλαφ Ε΄ της Πολωνίας και μετά τον θάνατό του έγινε μοναχή και ηγουμένη. Αγιοποιήθηκε από τον Πάπα Ιωάννη Παύλο Β΄ το 1999.
* Άννα (π. 1226 – μετά το 1270), παντρεύτηκε τον Ροστισλάβ των Ρουρικιδών πρίγκιπα τού Νόβγκοροντ.
* Αικατερίνη (π. 1229–1242). Απεβίωσε, ενώ προσπαθούσε να διαφύγει με την οικογένειά της μετά τη μάχη του Μόχι.
* Ελισάβετ π. 1236–1271, παντρεύτηκε τον Ερρίκο ΙΓ΄ των Βίττελσμπαχ δούκα της Βαυαρίας.
* Κωνσταντία π.1237–μετά το 1252, παντρεύτηκε τον Λέοντα Α΄ της Γαλικίας από τον Οίκο των Ρουρικιδών.
* Γιολάντα π. 1238–1298, παντρεύτηκε τον Μπολέσλαφ των Πιαστ τον *ευσεβή* δούκα της Μεγάλης Πολωνίας. Αργότερα έγινε μοναχή και ηγουμένη και έχει ανακηρυχθεί *ευλογημένη*.
* Στέφανος Ε΄ 1239–1272, βασιλιάς της Ουγγαρίας.
* Αγία Μαργαρίτα 1242–1271. Πήρε το όνομά της από τη μεγαλύτερη αδελφή της. Αγιοποιήθηκε από την Καθολική Εκκλησία το 1943. Έδωσε το όνομά της στο νησί της Μαργαρίτας στη Βουδαπέστη, όπου οι γονείς της έκτισαν βασιλικό μοναστήρι.
* Μπέλα π.1246-1269, δούκας της Σλαβονίας, Κροατίας και Δαλματίας (περίπου 1243–1269).

## Εξωτερικοί σύνδεσμοι
*Cawley, Charles Medieval Lands Project/Hungary Kings Genealogy, ανακτήθηκε Αύγουστο του 2012
*Cawley, Charles Medieval Lands Project/Greece, Latin Lordships, ανακτήθηκε Αύγουστο του 2012
*

## Παραπομπές σε πηγές


Κατηγορία:Βασίλισσες της Ουγγαρίας (σύζυγοι βασιλέων)
Μαρια
Κατηγορία:Βυζαντινοί του 13ου αιώνα
Άννα Κομνηνή Αγγελίνα

Η **Άννα Κομνηνή Αγγελίνα** (1176 – 1212) ήταν αυτοκράτειρα της Νίκαιας. Ήταν κόρη του Αλεξίου Γ΄ Αγγέλου Αυτοκράτορα των Ρωμαίων και της Ευφροσύνης Καματηράς.

## Βιογραφία
Ο πρώτος της γάμος ήταν με τον *[[Σεβαστοκράτωρ|σεβαστοκράτορα]]* Ισαάκιο Κομνηνό, μικρανηψιό του Αυτοκράτορα Μανουήλ Α΄ Κομνηνού. Είχαν μια κόρη, την:
* Θεοδώρα Αγγελίνα π.1190–1246, παντρεύτηκε πρώτα τον Ιβάγκο τοπάρχη, μετά τον Δροβρομηρό Χρύσο τοπάρχη στην Ανατολική Μακεδονία και έπειτα τον Λεοπόλδο ΣΤ΄ των Μπάμπενμπεργκ δούκα της Αυστρίας.

Λίγο αφού ο πατέρας της Άννας έγινε αυτοκράτορας, το 1195, ο Ισαάκιος Κομνηνός στάλθηκε να καταστείλει την Βλαχοβουλγαρική εξέγερση. Συνελήφθη, αιχμαλωτίστηκε από τις αντίπαλες Βλαχικές και Βουλγαρικές φατρίες, και πέθανε σιδηροδέσμιος.

Ο δεύτερος γάμος της, με τον Θεόδωρο Α΄ Λάσκαρη, αργότερα Αυτοκράτορα της Νίκαιας, τελέστηκε στις αρχές του 1200 μαζί με αυτόν της αδερφής της, Ειρήνης, με τον Αλέξιο Παλαιολόγο. Η Άννα και ο Θεόδωρος απέκτησαν δύο υιούς και τρεις κόρες:

* Νικόλαος Λάσκαρης (πέθανε περί το 1212)
* Ιωάννης Λάσκαρης (πέθανε περί το 1212)
* Ειρήνη Λασκαρίνα, που παντρεύτηκε αρχικά τον στρατηγό Ανδρόνικο Παλαιολόγο και μετά τον Ιωάννη Γ΄ Βατάτζη
* Μαρία Λασκαρίνα, που παντρεύτηκε τον Μπέλα Δ' Άρπαντ βασιλιά Ουγγαρίας
* Ευδοξία Λασκαρίνα, που αρραβωνιάστηκε τον Ροβέρτο των Καπετιδών-Κουρτεναί και παντρεύτηκε πριν το 1230 τον Ανσό ντε Καγιέ, Λατίνο Διοικητή της Μικράς Ασίας

## Πρόγονοι





## Γενεαλογία
Γενεαλογία Ρωμαίων Αυτοκρατόρων 717 - 1453

## Πηγές
* Κ. Βάρζος, *Η γενεαλογία των Κομνηνών* (Θεσσαλονίκη, 1984).
* *Ο city of Byzantium: annals of Niketas Choniates* tr. Harry J. Magoulias (Detroit: Wayne State University Press, 1984) κυρίως σελίδες 255-258, 280.

Κατηγορία:Δυναστεία των Αγγέλων
Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 12ου αιώνα
Εκλογές στις Μπαχάμες

Στην **[[Μπαχάμες|Κοινοπολιτεία των Μπαχαμών]]** διεξάγονται εκλογές για την ανάδειξη των μελών της Εθνοσυνέλευσης. Από την ανεξαρτησία και έπειτα, η συμμετοχή των ψηφοφόρων στις εθνικές εκλογές υπήρξε γενικά υψηλή, με το χαμηλότερο ποσοστό να φτάνει το 87,9% το 1987 και το υψηλότερο το 98,5% το 1997.

## Ιστορικό εκλογών
### Γενικές εκλογές
Ιστορικά, γενικές εκλογές διεξήχθησαν τα έτη 1729, 1731, 1743, 1764, 1770, 1772, 1784, 1794, 1801, 1817, 1818, 1820, 1832, 1833, 1839, 1844, 1851, 1858, 1864, 1869, 1875, 1882, 1889, 1896, 1903, 1910, 1919, 1928, 1935, 1942, 1949, 1956, 1962, 1967, 1968, 1972, 1977, 1982, 1987, 1992, 1997, 2002, 2007, 2012, 2017 και 2021.

### Πρόσφατες εκλογές (2021)

## Προηγούμενες εκλογές

### 2007

### 2012

### 2017

Γενικές εκλογές διεξήχθησαν στις 10 Μαΐου 2017. Νέος πρωθυπουργός έγινε ο Χιούμπερτ Μίνις.

## Δημοψηφίσματα
### 2016

Σε δημοψήφισμα που έγινε στις 7 Ιουνίου 2016, οι ψηφοφόροι καταψήφισαν όλες τις προτεινόμενες αλλαγές στο σύνταγμα της χώρας.

### 2002
Στο δημοψήφισμα που έγινε στις 27 Φεβρουαρίου 2002, τέθηκαν προς ψήφιση 5 προτάσεις. Αφορούσαν:
#την αφαίρεση της διάκρισης των φύλων από το σύνταγμα,
#τη σύσταση εθνικής επιτροπής για εποπτεία των εκπαιδευτικών,
#την καθιέρωση ανεξάρτητου επιτρόπου για το κοινοβούλιο,
#τη δημιουργία ανεξάρτητης επιτροπής για τα εκλογικά όρια, 
#την αύξηση του ορίου ηλικίας για συνταξιοδότηση των δικαστών από τα 60 στα 65.
Οι ψηφοφόροι καταψήφισαν και τις 5 προτάσεις, με ποσοστό κυμαινόμενο από 62,8 ως 70,9%.

### 2013
Στις 28 Ιανουαρίου 2013 οι κάτοικοι καταψήφισαν σε δημοψήφισμα δύο προτάσεις για την ίδρυση εθνικής λοταρίας με ποσοστό 59,56% έναντι 40,4 που την υποστήριξαν και την πρόταση να γίνουν νόμιμα τα καταστήματα διαδικτυακού τζόγου, με ποσοστό 60,7% κατά της πρότασης έναντι 39,2% υπέρ αυτής.

## Παραπομπές
Έλενα των Ανζού

Η **Έλενα των Ανζού** (*Hélène d'Anjou*, 1237 - 8 Φεβρουαρίου 1314) ήταν η σύζυγος του Σέρβου βασιλιά Στέφανος Ούρος Α΄ και βασίλισσα της Σερβίας.

Η καταγωγή της δεν έχει αποδειχθεί σαφώς, αλλά είναι γνωστό ότι σχετίζεται με τον Κάρολο βασιλιά της Νάπολης και της Σικελίας , ο οποίος, σε επιστολή του 1273 ονομάζεται ξάδελφός της.

Σύμφωνα με την πρώτη εκδοχή και την βιογραφία του Αρχιεπισκόπου Ντανίλο αναφέρει ότι «ήταν από γαλλική οικογένεια» και «η οικογένεια είχε βασιλικό ή αυτοκρατορικό αίμα».

Η δεύτερη εκδοχή και σύμφωνα με το το "Europäische Stammtafeln" αναφέρει ότι το επώνυμο Ανζού δεν έχει σχέση με την οικογένεια των Ανζού αλλά είναι το αποτέλεσμα παρερμηνείας του ονόματος "Αγγελίνα", το οποίο έφερε τη βυζαντινή κυβερνώσα οικογένεια των Αγγέλων. Ο Άγγλος ιστορικός Γκόρντον Μακντάνιελ διαπίστωσε ότι ήταν εγγονή της αδελφής του Βαλδουίνου Β΄, ο Λατίνος αυτοκράτορας της Κωνσταντινούπολης. Σύμφωνα με αυτή τη θεωρία, η Ελένη του Ανζού (1236 - 1314), της οποίας το πραγματικό όνομα ήταν "Ελένη Αγγελίνα" ήταν κόρη ενός Ούγγρου αριστοκράτη Ιωάννη Άγγελου (Angelo János), δούκας της Σύρμιας, και της Μαλτίδης ντε Βιαντέν, δούκισσα της Ποζέγκα και της Κοβίνα. Ο πατέρας της Ελένης ο Ιωάννης Άγγελος, ήταν ο γιος του Βυζαντινού αυτοκράτορα Ισαακίου Αγγέλου και Μαργαρίτας της Ουγγαρίας , η οποία ήταν κόρη του βασιλιά Μπέλα Γ΄ και της Αγκνές της Σαντιγιόν.

Η Έλενα έγινε μοναχή στην εκκλησία του Αγίου Νικολάου στη Σκόδρα με το όνομα Ελισαβέτα. Elle fonde notamment une école pour filles de familles pauvres και πέθανε 8 Φεβρουάριου 1314. Ίδρυσε το πρώτο σχολείο για άπορα κορίτσια στη σύγχρονη Σερβία. Οργάνωσε την αντιγραφή βιβλίων και δημιούργησε βιβλιοθήκη. Ίδρυσε την μονή Γκράντατς όπου κι έπειτα τάφηκε εκεί. Η παράδοση λέει ότι μετά από τρία χρόνια από το θάνατό της την είδε σε όνειρο του ένας μοναχός, και όταν άνοιξαν τον τάφο της βρέθηκε το σώμα διατηρημένο. Έπειτα από αυτό ανακηρύχθηκε αγία κι εορτάζεται στις 30 Οκτωβρίου ή 12 Νοέμβριος, σύμφωνα με το νέο ημερολόγιο.

Η Έλενα παντρεύτηκε με τον Ούρος περίπου το 1245 κι είχε τουλάχιστον τέσσερα παιδιά:
* Στέφανος Ντραγκούτιν, βασιλιάς της Σερβίας 1276-1282.
* Μιλούτιν (1253-1321), βασιλιάς της Σερβίας 1282-1321.
* Στέφανος.
* Μπρνιάτσα, Παντρεύτηκε τον ξάδερφο της πρίγκιπα Τζόρτζε Ζουπάνο.

## Παραπομπές


Κατηγορία:Βασίλισσες της Σερβίας (σύζυγοι βασιλέων)
Κατηγορία:Βασίλειο της Σερβίας (Μεσαίωνας)
Κατηγορία:Δυναστεία των Νέμανιτς
Κατηγορία:Δυναστεία των Αγγέλων
Κατηγορία:Σέρβοι άγιοι
Μαργκαρίτ Πίντλινγκ

Η **Λαίδη Μαργκαρίτ Πίντλινγκ** (Dame *Marguerite Pindling*, γενν. στις 26 Ιουνίου 1932), πατρικό: Marguerite McKenzie, ήταν η Γενική Κυβερνήτρια των νήσων Μπαχάμες από τις 8 Ιουλίου 2014 ως τις 28 Ιουνίου 2019. Η ανακοίνωση για το διορισμό της έγινε τον Ιούνιο του 2014 και διαδέχθηκε τον Άρθουρ Φουλκς, ο οποίος αποχώρησε από την υπηρεσία τον Ιούλιο.

Σύζυγός της υπήρξε ο Λίντεν Πίντλινγκ, ο οποίος διετέλεσε πρωθυπουργός από το 1969 ως το 1992.

## Βιογραφία
Γεννήθηκε στο νησί Νότια Άντρος και η ίδια περιγράφει τον εαυτό της "ως ένα ξυπόλητο κορίτσι του Άντρος".

Εγκαταστάθηκε στη Νασάου το 1946 και φοίτησε στο *Western Senior School*. Μετά το σχολείο εργάστηκε στο πλευρό του φωτογράφου Στάνλεϊ Τούγκουντ και αργότερα γνώρισε το δικηγόρο Λίντεν Πίντλινγκ, με τον οποίο παντρεύτηκε στις 5 Μαΐου 1956. Λίγο μετά το γάμο ο σύζυγός της, μετέπειτα πρωθυπουργός, εξελέγη βουλευτής και θα εκλέγεται συνεχώς ως το 1997. Ως πρώτη κυρία των Μπαχαμών, η Πίντλινγκ ανέπτυξε φιλανθρωπικό έργο και βοήθησε πολλά παιδιά στη χώρα της.

Το 2007 της απονεμήθηκε ο τίτλος της Λαίδης από τη βασίλισσα Ελισάβετ Β΄. Με τον Πίντλινγκ έχει 4 παιδιά και σήμερα έχει 6 εγγόνια.

## Γενική Κυβερνήτρια
Λίγο πριν την ορκωμοσία της, η είδηση για έναν φορολογικό λογαριασμό αξίας 300.000 δολαρίων που της είχε έρθει να πληρώσει, προκάλεσε σχόλια στις εφημερίδες και ορισμένοι αμφισβήτησαν την επιλογή της ως διαδόχου του γενικού κυβερνήτη Φουλκς.

Η ορκωμοσία της ως 10ης Γενικής Κυβερνήτριας των Μπαχαμών έγινε στις 8 Ιουλίου 2014.

## Παραπομπές


## Εξωτερικοί σύνδεσμοι
* 

Κατηγορία:Γενικοί Κυβερνήτες των Μπαχαμών
Σωφροσύνη

Η **Σωφροσύνη**, κατά τον Αριστοτέλη, που εξετάζεται ως πραγμάτωση της εσωτερικής ροπής, είναι παρακολούθημα της φρόνησης (ορθώς πράττειν τα πράγματα) και συνειδητή ενέργεια που συνοδεύεται από ευχαρίστηση. Αν έχουμε εθισμό στην ενάρετη πράξη της φρόνησης, αρετή δεν έχουμε. Το ίδιο και αν από φυσική κλήση ασυνείδητα κάνουμε το ορθό, σωστοί δεν είμαστε. «ἔτι δυνατοὶ μέν ἐσμεν φύσει, ἀγαθοὶ δὲ ἢ κακοὶ  οὐ γινόμεθα φύσει». και η συνήθεια που ασκείται ως παρακολούθημα του ορθού λόγου είναι αρετή.
 *«Tῆς τελείας ἀρετῆς εἴδη ἐστὶ τέτταρα· ἓν μὲν φρόνησις͵ ἓν δὲ δικαιοσύνη͵ ἄλλο δ΄ ἀνδρεία͵ τέταρτον σωφροσύνη. τούτων ἡ μὲν φρόνησις αἰτία τοῦ πράττειν ὀρθῶς τὰ πράγματα· ἡ δὲ δικαιοσύνη τοῦ ἐν ταῖς κοινωνίαις καὶ τοῖς συναλλάγμασι δικαιοπραγεῖν· ἡ δὲ ἀνδρεία τοῦ ἐν τοῖς κινδύνοις καὶ φοβεροῖς μὴ [ἐξίστασθαι] τρεῖν(δεν το βάζω στα πόδια)͵ ἀλλὰ μένειν· ἡ δὲ σωφροσύνη τοῦ κρατεῖν τῶν ἐπιθυμιῶν καὶ ὑπὸ μηδεμιᾶς ἡδονῆς δουλοῦσθαι͵ ἀλλὰ κοσμίως ζῆν. τῆς ἀρετῆς ἄρα τὸ μέν ἐστι φρόνησις͵ ἄλλο δικαιοσύνη͵ τρίτον ἀνδρεία͵ τέταρτον σωφροσύνη. Περί διαιρέσεων, [[Λατινικά|λατ.]] (*De divisiones'') 

## Σύνοψη
Η έννοια της σωφροσύνης μεταβάλλεται, ώστε άλλοτε μπορεί να έχει τη σημερινή σημασία και άλλοτε αυτή της κοσμιότητας, αγνότητας ή εγκράτειας. Στο Συμπόσιο η σωφροσύνη ορίζεται ως «τὸ κρατεῖν ἡδονῶν καὶ ἐπιθυμιῶν», ενώ ειδικότερη σημασία έχει στο πλατωνικό διάλογο Χαρμίδης, όπου το φερώνυμο πρόσωπο αναφέρεται ότι ότι «σωφροσύνη αν είη το τα εαυτού πράττειν. Η τελευταία σημασία συνδέεται με την έννοια της οικειοπραγίας (σε άλλους συγγραφείς ησυχιότης), η πίστη στην αξία της οποίας ήταν διαδεδομένη στους αρχαίους. Σημαίνει μέριμνα για τις προσωπικές υποθέσεις (αντίθετο πολυπραγμοσύνη) χωρίς να αμβλύνεται το ενδιαφέρον για τα κοινά».
## Η έννοια της σωφροσύνης
Η έννοια της σωφροσύνης απαντά σε όλες σχεδόν τις αναφορές του αρχαίου ελληνικού συστήματος αρετών. Στο Αισχύλο αναφέρεται ο σώφρων, δίκαιος, αγαθός, ευσεβής ανήρ. Ο Πλάτων την καταριθμεί μαζί με τη δικαιοσύνη, την ανδρεία και τη φρόνηση. Το αρχαιότερο παράθεμα της αρχαίας ελληνικής φιλοσοφίας σχετικά με τις αρετές είναι αυτό της Πολιτείας «Δῆλον δὴ ὅτι σοφή τ’ ἐστὶ καὶ ἀνδρεία καὶ σώφρων καὶ δικαία».

Άλλα παραδείγματα στην αρχαία ελληνική λογοτεχνία συναντώνται στην Ιλιάδα του Ομήρου, όπου όταν ο Αγαμέμνων αποφασίζεται να αποσπάσει την Βρισηίδα από τον Αχιλλέα, και η πράξη του αυτή θεωρείται ύβρις  και χαρακτηρίζεται από έλλειψη σωφροσύνης. Σημαντικό ρόλο επίσης διαδραματίζει και στην τραγωδία Ιππόλυτος του Ευριπίδη, όπου ο Ιππόλυτος ασκεί αυτοπειθαρχία και διαθέτει αγνότητα καθώς απέχει από τη σεξουαλική δραστηριότητα, αλλά παράλληλα δεν διαθέτει έλεγχο του μέτρου.

## Παραπομπές


## Εξωτερικοί σύνδεσμοι
* 

Κατηγορία:Ηθικά Νικομάχεια
Κατηγορία:Αρχαία ελληνική φιλοσοφία
Κατηγορία:Θρησκευτική ηθική
Κατηγορία:Αρετή
Στέφανος Βλάντισλαβ Β΄

Ο **Στέφανος Βλάντισλαβ Β΄** (σερβικά: *Стефан Владислав II*, 1280 - 1326) ήταν Σέρβος βασιλιάς του Βασιλείου της Σίρμιας την περίοδο 1316 - 1325, γιος του βασιλιά Ντραγκούτιν και της πριγκίπισσας της Ουγγαρίας Αικατερίνης.

Το 1292 ο Βλάντισλαβ κληρονόμησε από το Ουγγρικό βασίλειο την Σλαβονία. Μετά το θάνατο του πατέρα του το 1316 τον διαδέχτηκε στον θρόνο της Σίρμιας. Σύμφωνα με την συμφωνία το υ 1282 ανάμεσα στον πατέρα του και τον θείο του Μιλούτιν, ο Βλάντισλαβ υποτίθεται ότι μετά το θάνατο του θείου του θα τον διαδεχόταν στο σερβικό θρόνο.

Μετά το θάνατο του βασιλιά Μιλούτιν το 1321 δεν τηρήθηκε η συμφωνία και στον θρόνο ανέβηκε ο Στέφανος Ούρος Γ΄. Ο Βλάντισλαβ με τη βοήθεια των Ούγγρων και του βόσνιου Μπάνου Σούμπιτς βασίλεψε τη χώρα του πατέρα του, αλλά νικήθηκε από τον Στέφανο Ούρο στην περιοχή των ορυχείων. Το 1324 διέφυγε και βρήκε καταφύγιο στην Ουγγαρία όπου και πέθανε μετά το 1326.

## Πηγές
* Small encyclopedia "Sveznanje" published by "Narodno delo", Belgrade, in 1937 which is today in public domain. *Part of this article might be written from the point of view of that place and time and may not reflect modern opinions or recent discoveries.*
* Drago Njegovan, Prisajedinjenje Vojvodine Srbiji, Novi Sad, 2004.

Κατηγορία:Διεκδικητές του σερβικού θρόνου
Κατηγορία:Δυναστεία των Νέμανιτς
Αικατερίνη της Ουγγαρίας, βασίλισσα της Σερβίας

Η **Αικατερίνη** (σερβικά: *Каталина Арпад*, ουγγρικά: *Árpád-házi Katalin*, 1256 – μετά το 1314) από τον Οίκο των Άρπαντ ήταν πριγκίπισσα της Ουγγαρίας, Βασίλισσα της Σερβίας και της Σίρμιας, σύζυγος του Στεφάνου Ντραγκούτιν.

## Βιογραφία
Ήταν κόρη του Στέφανου Ε΄ των Άρπαντ της Ουγγαρίας και της Ελισάβετ, κόρης του χάνου των Κουμάνων. Παντρεύτηκε τον Ντραγκούτιν περίπου το 1268. Όταν ο πεθερός της Στέφανος Ούρος Α΄ της Σερβίας συνελήφθη κατά τον Σερβοουγγρικό πόλεμο, αποφασίστηκε και ο γάμος τους. Θεωρείται δεδομένο ότι ο γάμος έγινε το αργότερο έως το 1270. Από το 1276 μέχρι το 1282 ήταν βασίλισσα της Σερβίας.

Από το 1282, που ο Ντραγκούτιν αποσύρθηκε από τον θρόνο υπέρ του αδελφού του Μιλούτιν, ήταν Βασίλισσα της Σίρμιας.

Αδελφή της ήταν η Ελισάβετ των Άρπαντ, σύζυγος του Μιλούτιν· παντρεύτηκαν το 1283. Είναι γνωστό ότι η Καταλίνα απεβίωσε μετά από τον Ντραγκούτιν, άγνωστο ακριβώς πότε. Αναφέρεται ως η κτήτορας της μονής Τρονότσα.

## Οικογένεια
Με τον Ντραγκούτιν απέκτησαν δύο γιους και τέσσερις κόρες:
* Βλάντισλαβ, βασιλιάς της Σίρμιας.
* Ουρόσιτσα, απεβίωσε ως μοναχός περίπου το 1306 με το όνομα Στέφανος. Άγιος της Ορθοδόξου Εκκλησίας.
* Ελισάβετ, παντρεύτηκε τον Στέφανο Α΄ Κοτρομάνιτς Μπάνο της Βοσνίας.

## Πρόγονοι

## Παραπομπές


## Πηγές
* Српски биографски речник, том 4, Матица српска, 2009. године, одредница „Каталина/Кателина“, стр. 890.

Κατηγορία:Βασίλισσες της Σερβίας (σύζυγοι βασιλέων)
Κατηγορία:Βασίλειο της Σερβίας (Μεσαίωνας)
Κατηγορία:Οίκος των Άρπαντ
Κατηγορία:Δυναστεία των Νέμανιτς
Μπάνγκορ ΦΚ

Η **Μπάνγκορ ΦΚ** είναι ποδοσφαιρική ομάδα από τη Βόρεια Ιρλανδία. Ιδρύθηκε το 1918. Έδρα της ομάδας είναι το Bangor Fuels Arena, χωρητικότητας 1895 θεατών. Έχει κατακτήσει μια φορά το Irish Cup (1992-93) και μια φορά το Irish League Cup (1992-93).

## Εξωτερικοί σύνδεσμοι
* Επίσημη ιστοσελίδα 
* www.twitter.com/bangorfc

Κατηγορία:Ποδοσφαιρικές ομάδες Βορείου Ιρλανδίας
Κατηγορία:Ιδρύσεις ποδοσφαιρικών ομάδων το 1918
ΠΦΚ Σούμεν 2010

Η **ΠΦΚ Σούμεν 2010** είναι μια βουλγαρική, ποδοσφαιρική ομάδα από την πόλη Σούμεν. Η ομάδα ιδρύθηκε το 1929. Αγωνίζεται στο Panayot Volov Stadium, χωρητικότητας 24390 θεατών. Χρώματα της ομάδας είναι το κίτρινο και το μπλε. Ψηλότερη θέση που τερμάτισε στο Πρωτάθλημα ποδοσφαίρου Βουλγαρίας ήταν η 4η.

## Εξωτερικοί σύνδεσμοι
* [FC Shumen at bgclubs.eu](http://bgclubs.eu/teams/Shumen2010(Shumen))

Κατηγορία:Ποδοσφαιρικές ομάδες Βουλγαρίας
Κατηγορία:Ιδρύσεις ποδοσφαιρικών ομάδων το 1929
Αρίσταρχος Γκίλλας

Ο **Αρίσταρχος Γκίλλας** (και Γκίλας) του Χρήστου (1917 - 2003) ήταν Έλληνας δικηγόρος, ο οποίος διετέλεσε βουλευτής Πέλλας με την ΕΡΕ και με την Νέα Δημοκρατία.

## Βιογραφία
Γεννήθηκε στην Έδεσσα στις 11 Φεβρουαρίου 1917. Το όνομά του απαντάται και ως *Αρίσταρχος-Τάκης Γκίλης*. Σπούδασε Νομικά στο Αριστοτέλειο Πανεπιστήμιο Θεσσαλονίκης και άσκησε το δικηγορικό επάγγελμα. Ήταν επίσης ταγματάρχης στρατιωτικής δικαιοσύνης.

Εξελέγη για πρώτη φορά βουλευτής στις εκλογές του 1958 με την ΕΡΕ και επανεξελέγη στις εκλογές του 1961 και του 1964.

Μετά την πτώση της χούντας εντάχθηκε στη Νέα Δημοκρατία με την οποία εξελέγη βουλευτής στις εκλογές του 1977. Από το 1977 ως το 1981 ήταν τρίτος αντιπρόεδρος της Βουλής.

Πέθανε στην Αθήνα σε ηλικία 86 ετών στις  29 Ιανουαρίου 2003.

## Παραπομπές


Κατηγορία:Βουλευτές Πέλλας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την ΕΡΕ
Ελένη Δούκαινα Αγγελίνα

Η **Ελένη Δούκαινα Αγγελίνα** (*[[σερβικά]] : Јелена Доукаина Анђелина*), ήταν πριγκίπισσα της Θεσσαλίας και πριγκίπισσα της Σερβίας ως σύζυγος του Στεφάνου-Ούρου Δ΄ *Μιλούτιν*.

## Βιογραφία
Ήταν κόρη του Ιωάννη Α΄ Κομνηνού Δούκα Αγγέλου κυβερνήτη της Θεσσαλίας και μίας αγνώστου ονόματος αρχόντισσας των Βλάχων της Θεσσαλίας. Παντρεύτηκε τον Μιλούτιν, πριν αυτός ανεβεί στον θρόνο και ήταν η πρώτη από τις τέσσερις συζύγους του Μιλούτιν.
. 

## Οικογένεια
Αναφέρεται, ότι με τον Μιλούτιν απέκτησαν έναν γιο, τον:
* Στέφανο Κωνσταντίνο, αν και έμειναν παντρεμένοι λίγο διάστημα. Είναι άγνωστη η υπόλοιπη ζωή της.

## Παραπομπές


Κατηγορία:Βασίλισσες της Σερβίας (σύζυγοι βασιλέων)
Κατηγορία:Βασίλειο της Σερβίας (Μεσαίωνας)
Κατηγορία:Δυναστεία των Αγγέλων
Κατηγορία:Δυναστεία των Νέμανιτς
Κατηγορία:Βυζαντινοί του 13ου αιώνα
Α΄ Εθνική κατηγορία ποδοσφαίρου σάλας ανδρών Ελλάδας 2001-2002

Το πρωτάθλημα ποδοσφαίρου σάλας για την αγωνιστική περίοδο 2001–02 ήταν το 5ο στην ιστορία του θεσμού και μόλις το δεύτερο ως ενιαία Α' Εθνική, μετά την καθιέρωσή της την προηγούμενη περίοδο. Έγινε με τη συμμετοχή δέκα ομάδων, ενώ για πρώτη φορά διεξήχθησαν play off για την ανάδειξη του πρωταθλητή. Πρωταθλήτρια αναδείχθηκε η Αθήνα '90, ενώ στη Β' Εθνική υποβιβάστηκαν Ολυμπιάδα και Αγία Παρασκευή.

## Κανονική περίοδος
### Βαθμολογία

**1**Η Αγία Παρασκευή έχει μία ποινή αφαίρεσης ενός βαθμού.

## Play off
Στα play off προκρίθηκαν οι έξι πρώτες ομάδες της κανονικής περιόδου. Οι ομάδες των θέσεων 3 έως 6 αγωνίστηκαν στην προημιτελική φάση, ενώ οι δύο πρώτες προκρίθηκε απευθείας στα ημιτελικά. Οι προημιτελικοί και ο τελικός κρίθηκαν σε μονό αγώνα, ενώ οι ημιτελικοί σε διπλούς.
### Προημιτελικοί

### Ημιτελικοί

### Μεγάλος Τελικός

## Τελική κατάταξη

## Εξωτερικοί σύνδεσμοι
*Βαθμολογία Ιστότοπος futsalplanet.com
*Play off Ιστότοπος futsalplanet.com

Α' Εθνική 2002
Κατηγορία:Εγχώρια ποδοσφαιρικά πρωταθλήματα 2001-2002
Κατηγορία:Α' Εθνική κατηγορία ποδοσφαίρου σάλας ανδρών Ελλάδας
Σιδηροδρομικός Σταθμός Αλεξάνδρειας

Ο **Σιδηροδρομικός Σταθμός Αλεξάνδρειας** αποτελεί το σιδηροδρομικό σταθμό τηςΑλεξάνδρειας Ημαθίας. Ο σταθμός βρίσκεται στο νότιο άκρο του οικισμού, πλησίον του κέντρου της πόλης. Ο σταθμός εγκαινιάστηκε το 1894 επί Τουρκοκρατίας και αποτελεί σταθμό της σιδηροδρομικής γραμμής Θεσσαλονίκης - Φλώρινας.

Από το 2010 εξυπηρετείται από δρομολόγια του Προαστιακού σιδηρόδρομου Θεσσαλονίκης (σύνδεσμος=Γραμμή Π2 (Προαστιακός Θεσσαλονίκης)
|20x20εσ) από και προς Έδεσσα και Φλώρινα.

## Ιστορικό

### 19ος Αιώνας
Στα τέλη του 19ου αιώνα, η Οθωμανική Αυτοκρατορία συνεργάστηκε με ορισμένους επενδυτές του εξωτερικού για την κατασκευή ενός περιφερειακού σιδηροδρομικού δικτύου στην ευρύτερη περιοχή της Μακεδονίας. Αυτό το δίκτυο είχε ως στόχο τη διευκόλυνση της μεταφοράς πρώτων υλών και βιομηχανικών προϊόντων, το οποίο θα αποτελούσε κομμάτι ενός μελλοντικού σιδηροδρομικού άξονα Βιέννης – Θεσσαλονίκης μέσω Βοσνίας.

Η σύμβαση υπογράφηκε το 1890, με τη Deutsche Bank του Βερολίνου να αναλαμβάνει την κατασκευή και λειτουργία της γραμμής για 99 έτη, όπου οι όροι περιλάμβαναν την υποβολή μελέτης και την έναρξη εργασιών εντός συγκεκριμένων χρονικών πλαισίων. Η κατασκευή περιλάμβανε γέφυρες και σταθμούς κατά μήκος της γραμμής, ενώ η εταιρία υποχρεώθηκε να αποζημιώσει τους γαιοκτήμονες για την απαλλοτρίωση εδαφών. Σε πρώτο στάδιο, η γραμμή, που άρχισε από τη Θεσσαλονίκη, εγκαινιάστηκε το 1892 έως το Σκύδρα. Η λειτουργία της προβλέπεται να ενθαρρύνει την ανάπτυξη του τοπικού δικτύου.

### 20ος Αιώνας
Κατά τη διάρκεια του Α΄ Βαλκανικού Πολέμου, ο σταθμός χρησιμοποιούνταν ως κέντρο επιχειρήσεων του ελληνικού στρατού, καθώς διέθετε εγκαταστάσεις τηλεγραφείου, ιδιαίτερα σημαντικής υποδομής για την επικοινωνία μεταξύ των παραγόντων του μετώπου.

### 21ος Αιώνας
Στα πλαίσια της επέκτασης του Προαστιακού Σιδηρόδρομου Θεσσαλονίκης, ο σταθμός εντάχθηκε το 2010 στη νεοσυστηθείσα Γραμμή 2 (σύνδεσμος=MediaWiki|20x20εσ) μέσω της οποίας έως και σήμερα εκτελούνται δρομολόγια καθημερινά, συνδέοντας την Αλεξάνδρεια με τα γειτονικά αστικά κέντρα της Βέροιας, της Νάουσας, της Έδεσσας και της Θεσσαλονίκης.

## Δομή σταθμού
Το κτηριακό συγκρότημα του *Σιδηροδρομικού Σταθμού* *Αλεξάνδρειας*, αποτελείται από ένα κεντρικό κτήριο επιβατών, ορισμένες οικίες προσωπικού και υποδομές αποθήκευσης εμπορευμάτων, καθώς και από ένα σύνολο βοηθητικών χώρων. Η γραμμολογία του σταθμού αποτελείται από τρεις αποβάθρες, μια κεντρική γραμμή και τέσσερις παρακαμπτήριες γραμμές. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:
κέντρο|χωρίς-πλαίσιο|946x946εσ

## Υπηρεσίες
Ο σταθμός της Αλεξάνδρειας από το 2010 εξυπηρετεί δρομολόγια του Προαστιακού Σιδηρόδρομου Θεσσαλονίκης ως βασικός σταθμός του δικτύου από και προς Φλώρινα.

## Παραπομπές


Αλεξάνδρεια
Αλεξάνδρειας
Αλεξανδρεια
Αλεξανδρεια
Σιδηροδρομικός Σταθμός Βέροιας

Ο **Σιδηροδρομικός Σταθμός Βέροιας** αποτελεί τον σιδηροδρομικό σταθμό που εξυπηρετεί το αστικό κέντρο της Βέροιας στο Νομό Ημαθίας. Ο σταθμός εγκαινιάστηκε το 1894 από την Οθωμανική Αυτοκρατορία και αποτελεί έως και σήμερα σημαντικό κόμβο στις σιδηροδρομικές συνδέσεις της ευρύτερης περιοχής.

Οι υποδομές του σταθμού βρίσκονται ανατολικά του αστικού ιστού της πόλης, από τον οποίων οι ράγες εκτείνονται βόρεια προς τον σιδηροδρομικό σταθμό της Νάουσας με κατεύθυνση την Φλώρινα και νότια προς τον σιδηροδρομικό σταθμό της Μέσης με κατεύθυνση την Θεσσαλονίκη.

Ο σταθμός εντάχθηκε το 2010 στο δίκτυο της Γραμμής 2 (σύνδεσμος=Γραμμή Π2 (Προαστιακός Θεσσαλονίκης)|20x20εσ) του Προαστιακού Σιδηρόδρομου Θεσσαλονίκης μέσω του οποίου εκτελούνται δρομολόγια καθημερινά.

## Ιστορικό
**19ος Αιώνας**

Στα πλαίσια της επέκτασης των υποδομών και της βελτίωσης των μεταφορών, η Οθωμανική Αυτοκρατορία ανέθεσε σε ιδιωτική εταιρεία την κατασκευή ενός σιδηροδρομικού δικτύου, το οποίο θα ένωνε την Θεσσαλονίκη με ορισμένα αστικά κέντρα της σημερινής Δυτικής και Κεντρικής Μακεδονίας και θα εκτεινόταν μέχρι το Μοναστήρι. Η κατασκευή του δικτύου ξεκίνησε το 1891 και ολοκληρώθηκε το 1894, όπου εγκαινιάστηκε η σύνδεση μεταξύ των δύο πόλεων με αρκετούς ενδιάμεσους σταθμούς.

**20ος Αιώνας**

Κατά τις αρχές του 20ου αιώνα, ο σταθμός της Βέροιας εξυπηρετούσε ένα μεγάλο κομμάτι του πληθυσμού σε ότι αφορά της επιβατικές μετακινήσεις, ενώ αποτελούσε σημαντικό κόμβο ανεφοδιασμού και μεταφοράς εμπορευμάτων και αγαθών, ιδιαίτερα σε περιόδους συρράξεων. Στις 16/10/1912 η Βέροια απελευθερώνεται από τον ελληνικό στρατό και έκτοτε αποτελεί σταθμό των ελληνικών σιδηροδρόμων.

**21ος Αιώνας**

Την περίοδο του 2003-2006 η σιδηροδρομική γραμμή που διαπερνάει τον σταθμό της Βέροιας εκσυγχρονίστηκε και ανακαινίστηκε με συνέπεια την δυνατότητα υποστήριξης περισσότερων δρομολογίων. Αργότερα το 2010 το σύνολο της γραμμής από την Θεσσαλονίκη έως την Έδεσσα εντάχθηκε στο δίκτυο του Προαστιακού σιδηρόδρομου Θεσσαλονίκης, μέρος του οποίου αποτελεί έως και σήμερα και ο σταθμός της Βέροιας.

## Δομή Σταθμού
Το κτηριακό Συγκρότημα του *Σιδηροδρομικού Σταθμού* *Βέροιας*, αποτελείται από ένα κεντρικό κτήριο επιβατών, από ορισμένα βοηθητικά κτήρια, αποθήκες, διαθέτει 6 παρακαμπτήριες γραμμές καθώς και 3 αποβάθρες. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:
κέντρο|χωρίς-πλαίσιο|935x935εσ

## Υπηρεσίες
Ο σταθμός της Βέροιας από το 2010 εξυπηρετεί δρομολόγια του Προαστιακού Σιδηρόδρομου Θεσσαλονίκης ως ενδιάμεσος σταθμός, ενώ έως το 2020 εξυπηρετούνταν δρομολόγια ταχείας μεταφοράς σε περιοχές δυτικά έως την Φλώρινα.

## Παραπομπές
__ΜΕΠΠ__

Βέροια
Κατηγορία:Σιδηροδρομικοί σταθμοί στην Ημαθία
Άννα Τέρτερ

Η **Άννα Τέρτερ** (*[[Βουλγαρικά]] :  Анна Тертер*) ήταν βουλγάρα πριγκίπισσα και βασίλισσα της Σερβίας (1284-1299). Ήταν η τρίτη σύζυγος του Στεφάνου Ούρου Γ΄ *Μιλούτιν*, βασιλιά της Σερβίας.

## Βιογραφία
Σύμφωνα με τον Γεώργιο Παχυμέρη, η Άννα ήταν κόρη της αδελφής τού Γεωργίου Α΄ Τέρτερ. Σύμφωνα με μία άλλη θεωρία, ήταν η κόρη του Γεωργίου Α΄ από την πρώτη σύζυγό του Μαρία, αδελφή του Θεόδωρου Σβέτοσλαβ "τσάρου" της Βουλγαρίας.

Το 1299 χώρισε με τον Μιλούτιν, προκειμένου αυτός να νυμφευτεί τη Βυζαντινή πριγκίπισσα Σιμωνίδα Παλαιολογίνα, η οποία ήταν μόλις 5 ετών. Όταν ο γάμος του Μιλούτιν με την Άννα ακυρώθηκε, εκείνη εστάλη ως όμηρος στη Ρωμανία στα πλαίσια συνθήκης ειρήνης.

## Οικογένεια
Το 1284 παντρεύτηκε τον Στέφανο Ούρος Β΄ *Μιλούτιν* βασιλιά της Σερβίας ως τρίτη σύζυγός του. Είχαν δύο παιδιά:
* Στέφανος Ούρος Γ΄ *Ντεκάνσκι* 1276-1331, βασιλιάς της Σερβίας.
* Άννα Νέδα, παντρεύτηκε τον Μιχαήλ Σισμάν της Βουλγαρίας.

## Πηγές
* Krastev, Krasimir. «Съдбата на българската царкиня Анна Тертер» - Тангра. Сборник в чест на 70-годишнината на акад. Васил Гюзелев. С.: СУ, 2006, 649-657
* Pavlov, Plamen. «Търновските царици». В.Т.:ДАР-РХ, 2006

## Αναφορές σε πηγές


Κατηγορία:Βασίλισσες της Σερβίας (σύζυγοι βασιλέων)
Κατηγορία:Βασίλειο της Σερβίας (Μεσαίωνας)
Κατηγορία:Δυναστεία των Νέμανιτς
Κατηγορία:Δυναστεία των Τέρτερ
Κατηγορία:Βουλγάρες πριγκίπισσες
Θεσπρωτός

Με το όνομα **Θεσπρωτός** (δηλαδή κάτοικος της Θεσπρωτίας), είναι γνωστοί οι:

* Θεσπρωτός (μυθολογία), ο δευτερότοκος από τους 50 γιους του βασιλιά Λυκάονα του πρώτου βασιλιά της Αρκαδίας, ο οποίος εγκατέλειψε τη γενέτειρά του, και εγκαταστάθηκε στην περιοχή που έλαβε το όνομά του, τη Θεσπρωτία, καθιστάμενος έτσι «επώνυμος ήρωας»
* Παναγιώτης Αραβαντινός 1811-1870, Έλληνας λόγιος ιστοριοδίφης και συγγραφέας του 19ου αιώνα.

Επίσης με το όνομα **Θεσπρωτός** είναι γνωστός ο:
*Θεσπρωτός, ποδοσφαιρικός σύλλογος που εδρεύει στην Ηγουμενίτσα.

Κατηγορία:Ψευδώνυμα
Σιδηροδρομικός Σταθμός Γαλλικού

Ο **Σιδηροδρομικός Σταθμός Γαλλικού** είναι σιδηροδρομικός σταθμός στον Γαλλικό του νομού Κιλκίς. Βρίσκεται μέσα στον οικισμό. Ο σταθμός άνοιξε το 1900 και εξυπηρετείτο από τα υπεραστικά τρένα ανάμεσα σε Θεσσαλονίκη και Αλεξανδρούπολη, η λειτουργία των οποίων έχει διακοπεί μέχρι νεοτέρας και έτσι ο σταθμός εξυπηρετείται μόνο από τους συρμούς του Προαστιακού Θεσσαλονίκης που εκτελούν το δρομολόγιο Θεσσαλονίκη - Σέρρες.

Γαλλικός
Γαλλικός
Γαλλικός
Γαλλικός
Γιλντίζ (Μπεσίκτας)

Μία από τις σημαντικότερες αριστοκρατικές συνοικίες της Κωνσταντινούπολης είναι το **Γιλντίζ** (= άστρο) που βρίσκεται στην ευρύτερη περιοχή του Διπλοκιονίου, σημερινό Μπεσικτάς, νότια του Ορτάκιοϊ, επί της ευρωπαϊκής Τουρκίας.

Η συνοικία αυτή εκτείνεται από την παραλία του μέσου Βοσπόρου σε τριγωνικό σχήμα με κορυφή τη λοφοσειρά που συνεχίζει στη περιοχή Ορτάκιοϊ. Πρόκειται για μια δασόφυτη περιοχή που παλαιότερα μέχρι τον 16ο αιώνα αποτελούσε τόπο για κυνήγι κυρίως από τους Σουλτάνους που θαυμάζοντας την ομορφιά του τοπίου και την ωραία θέα που παρείχε επί της ασιατικής ακτής του Βοσπόρου έθεσαν αυτή υπό την προστασία τους μεταμορφώνοντάς την σε ένα τεράστιο άλσος.
Ιδιαίτερο υπήρξε το ενδιαφέρον του Σουλτάνου Αμπντούλ Χαμίτ Β΄ όπου επέλεξε σε μία από τις κορυφές των λόφων αυτής και ανήγειρε το ομώνυμο ανάκτορο Γιλντίζ, ένα συγκρότημα κτιρίων, χωρίς ενιαίο αρχιτεκτονικό σχέδιο, που χωρίζεται σε τρεις ζώνες. Αργότερα άρχισε και η κατασκευή σ'  αυτό μεγάλου στρατοπέδου, με χώρους παρατάξεων καθώς και ξύλινων επαύλεων για κατοικίες στρατιωτικών επιβαρύνοντας έτσι ιδιαίτερα το χώρο. 

Μετά δε τη διάλυση της Οθωμανικής Αυτοκρατορίας και την ανακήρυξη της Τουρκικής Δημοκρατίας η περιοχή αυτή άρχισε να επιβαρύνεται οικιστικά ακόμα περισσότερο. Το 1950 η κατασκευή του νέου περιφερειακού αυτοκινητοδρόμου χώρισε την περιοχή στα δύο, καταστρέφοντας κυριολεκτικά το βορειοδυτικό τμήμα του άλσους, ενώ το 1970 ξεκινώντας η κατασκευή της γέφυρας του Βοσπόρου στο Γιλντίζ επιλέχθηκε η κατασκευή του μεγάλου ευρωπαϊκού οδικού κόμβου σύνδεσης των λεωφόρων και άλλων δρόμων με αυτή επιφέροντας έτσι τεράστια συγκοινωνιακή κίνηση στη περιοχή με ότι επιβαρυντικό για το περιβάλλον μπορεί αυτό να σημαίνει.

Σήμερα στο Γιλντίζ υφίστανται εκτός του ομώνυμου ανακτόρου, το ομώνυμο άλσος, που αποτελεί τμήμα πλέον του αρχικού, το ομώνυμο τζαμί, καθώς και το ομώνυμο τεχνολογικό Πανεπιστήμιο. Η δε παραλία του Γιλντίζ αποτελεί μια ιδιαίτερα πολυσύχναστη περιοχή.

## Δείτε επίσης

* Ανάκτορο Γιλντίζ
## Πηγές
* Μεγάλη Ελληνική Εγκυκλοπαίδεια τομ.Η΄, σ.372.
* John Freely "The Companion Guide to TURKEY" Εκδόσεις Collins London 1986, σελ.87
Κατηγορία:Μπεσίκτας
Σιδηροδρομικός Σταθμός Χέρσου

Ο **Σιδηροδρομικός Σταθμός Χέρσου** είναι σιδηροδρομικός σταθμός στο Χέρσο του νομού Κιλκίς. Βρίσκεται εντός του οικισμού. Ο σταθμός άνοιξε το 1900 και εξυπηρετείται από τα υπεραστικά τρένα ανάμεσα σε Θεσσαλονίκη και Αλεξανδρούπολη.

## Yπηρεσίες

Χερσο

Χερσο
Χερσο
Θεοδώρα Αγγελίνα

Η **Θεοδώρα Αγγελίνα Κομνηνή Βατάτζη** (π. 1190 – 22/23 Ιουνίου 1246)) ήταν μοναχοκόρη τής Άννας Αγγελίνας και του *[[σεβαστοκράτωρ|σεβαστοκράτορα]]* Ισαάκιου Κομνηνού Βατάτζη.

## Βιογραφία
Γονείς τής μητέρας της ήταν ο Αλέξιος Γ´ Άγγελος Αυτοκράτορας των Ρωμαίων και η Ευφροσύνη Καματηρά. Ο πατέρας της Ισαάκιος Βατάτζης ήταν μικρανιψιός του Μανουήλ Α΄ Κομνηνού.

Η Θεοδώρα παντρεύτηκε για πρώτη φορά το 1197 με τον Ιβαγκό. Λίγους μήνες πριν, ο πατέρας της είχε αποβιώσει ως αιχμάλωτος των Βουλγάρων.

Λίγα χρόνια αργότερα, έγινε μία από τις συζύγους του αντίπαλου πολεμάρχου, Δοβρομηρού Χρυσού.

Το 1203 η Θεοδώρα παντρεύτηκε τον μακρινό εξάδελφό της Λεοπόλδο ΣΤ΄ των Μπάμπενμπεργκ δούκα της Αυστρίας. Ο σύζυγός της απεβίωσε το 1230 και στη συνέχεια έγινε μοναχή. Απεβίωσε το 1246.

## Οικογένεια
Από τον 3ο της γάμο με τον Λεοπόλδο ΣΤ΄ των Μπάμπενμπεργκ δούκα της Αυστρίας είχε επτά παιδιά:
* Μαργαρίτα 1204-1266, παντρεύτηκε πρώτα τον Ερρίκο των Χοενστάουφεν, συμβασιλέα της Γερμανίας & Σικελίας και έπειτα τον Ότακαρ Β΄ των Πρεμυσλιδών, βασιλιά της Βοημίας. Η Μαργαρίτα μετά τον θάνατο του αδελφού της Φρειδερίκου Β΄ το 1246, κατάφερε και τον διαδέχθηκε μαζί με τον άνδρα της στο δουκάτο της Αυστρίας
* Αγνή 1205-1226, παντρεύτηκε τον Αλβέρτο Α΄ των Άνχαλτ, δούκα της Σαξονίας
* Ερρίκος Β΄ 1208-1228, δούκας του Μέντλινγκ, νυμφεύτηκε την Αγνή της Θουριγγίας και απέκτησε τη Γερτρούδη, που μετά το θάνατο του θείου της Φρειδερίκου Β΄ το 1246, διεκδίκησε ανεπιτυχώς το δουκάτο της Αυστρίας
* Γετρούδη 1210-1241, παντρεύτηκε τον Ερρίκο Ράσπε, λαντγράβο της Θουριγγίας (από τον Οίκο των Λουδοβικιδών)
* Φρειδερίκος Β΄ της Αυστρίας 1211-1246, νυμφεύτηκε πρώτα τη Σοφία Λασκαρίνα, μάλλον κόρη του Θεοδώρου Α΄, αυτοκράτορα του Βυζαντίου και έπειτα την Αγνή της Μερανίας, αλλά δεν απέκτησε τέκνα. Ήταν το τελευταίο άρρεν μέλος του Οίκου του Μπάμπενμπεργκ
* Κωνσταντία 1212-1243, παντρεύτηκε τον Ερρίκο Γ΄ των Βέττιν, μαργράβο του Μάισσεν και από τους απογόνους τους ξεκίνησε ο κλάδος του Αλβέρτου του Οίκου των Αψβούργων.

## Πρόγονοι

## Αναφορές


## Πηγές
* *Ο city of Byzantium: annals of Niketas Choniates* tr. Harry J. Magoulias (Detroit: Wayne State University Press, 1984).
* 
* 
* 

Κατηγορία:Δυναστεία των Αγγέλων
Κατηγορία:Βυζαντινοί του 12ου αιώνα
Ντομίνγκος Σιμόες Περέιρα

Ο **Ντομίνγκος Σιμόες Περέιρα** (Domingos Simões Pereira, 20 Οκτωβρίου 1963-) είναι πολιτικός της Γουινέα-Μπισσάου, που διετέλεσε πρωθυπουργός από το 2014 ως το 2015. Το 2008 έγινε πρόεδρος του PAIGC, του ιστορικού Κόμματος Ανεξαρτησίας της Γουινέας-Μπισσάου. Υπήρξε εκτελεστικός γραμματέας της CPLP μεταξύ 2008 και 2012.  Είναι πτυχιούχος στην Εφαρμοσμένη Μηχανική και στις Αστικές και Πολιτικές Επιστήμες.

## Βιογραφία
### Πρώτα χρόνια και εκπαίδευση
Γεννημένος  στο Φαρίμ της Γουινέας-Μπισσάου το 1963, κατάγεται από αγροτική οικογένεια. Αναγκάστηκε να φύγει από το σπίτι του εξαιτίας του πολέμου της ανεξαρτησίας και το 1969 πήγε στο Κατσέου, όπου φοίτησε στο Δημοτικό Σχολείο. Μετά την ολοκλήρωση της δευτεροβάθμιας εκπαίδευσης, δίδαξε Μαθηματικά στο Κέντρο Επαγγελματικής και Τεχνικής Εκπαίδευσης , στη Σχολή Τεχνικών Υγείας (Νοσηλευτική) .

Το 1982 συνέχισε τις σπουδές του με υποτροφία στη Σοβιετική Ένωση και έγινε μέλος του Συλλόγου Φοιτητών της Γουινέας-Μπισσάου, στην Οδησσό. Έκανε αργότερα σπουδές πάλι με υποτροφία στις ΗΠΑ (Κρατικό Πανεπιστήμιο του Φρέσνο) και απέκτησε μεταπτυχιακό τίτλο Τεχνολόγου Πολιτικού Μηχανικού. Τον Ιούλιο του 1994 επέστρεψε στη Γουινέα-Μπισσάου.

### Σταδιοδρομία
Τον Δεκέμβριο του 2006 αναλαμβάνει σύμβουλος του πρωθυπουργού της Γουινέας-Μπισσάου για λογαριασμό της Παγκόσμιας Τράπεζας. Ασχολήθηκε με τις μεταφορές και τις επικοινωνίες, συμπεριλαμβανομένης της επαναδιαπραγμάτευσης των συμβάσεων παραχώρησης των τηλεπικοινωνιών, με τα λιμάνια και τη συμφωνία εναέριων μεταφορών με την Πορτογαλία και βοήθησε την κυβέρνηση στη διάρθρωση του ρυθμιστικού οργανισμού και την αδειοδότηση της πρώτης άδειας κινητής τηλεφωνίας στη χώρα.

Μετά τη νίκη του PAIGC στις εκλογές, ο Περέιρα έγινε υπουργός Δημοσίων Έργων μεταξύ του 2004 και του 2005. Αποδέχθηκε την πρόκληση της διοργάνωσης της 6ης διάσκεψης κορυφής των αρχηγών κρατών και κυβερνήσεων της CPLP. Μετά από αυτή την αποστολή, στη συνέχεια αποδέχθηκε την πρόσκληση των επισκόπων της Καθολικής Εκκλησίας της Γουινέας-Μπισάου ως γενικός γραμματέας.

Είναι εκλεγμένο μέλος της μόνιμης επιτροπής του Πολιτικού Γραφείου του PAIGC.

### Πρωθυπουργός
Εξελέγη πρόεδρος του PAIGC στις 9 Φεβρουαρίου 2014. Ανέλαβε πρωθυπουργός της χώρας στις 3 Ιουλίου 2014, διαδεχόμενος τον υπηρεσιακό πρωθυπουργό Ρουί Ντουάρτε ντε Μπάρος. Η νέα 16μελής κυβέρνηση παρουσιάστηκε την επομένη.
Τον Αύγουστο του 2015 η κυβέρνησή του απολύθηκε και ο ίδιος αντικαταστάθηκε από τον Μπασίρο Τζα.

### Υποψήφιος πρόεδρος 2019
Ο Περέιρα διεκδίκησε ανεπιτυχώς το προεδρικό αξίωμα, με την υποψηφιότητά του στις προεδρικές εκλογές του 2019. Ηττήθηκε από τον Ουμάρου Σισόκο Εμπαλό λαμβάνοντας ποσοστό 46% έναντι 54% για τον νικητή στον 2ο γύρο των εκλογών.

## Παραπομπές


Κατηγορία:Πρωθυπουργοί της Γουινέας-Μπισσάου
Σιδηροδρομικός Σταθμός Παρανεστίου

Ο **Σιδηροδρομικός Σταθμός Παρανεστίου** είναι σιδηροδρομικός σταθμός της Ανατολικής Μακεδονίας στην Περιφερειακή Ενότητα Δράμας.

## Γενικά
Ο Σταθμός βρίσκεται στην νότια άκρη του οικισμού Παρανέστι Δράμας και μπροστά του περνάει η ΕΟ Δράμας - Ξάνθης, ενώ σε μικρή απόσταση στα νότια περνάει ο ποταμός Νέστος. Ο σταθμός άνοιξε το 1900 και εξυπηρετείται από τα υπεραστικά τρένα ανάμεσα σε Θεσσαλονίκη και Αλεξανδρούπολη.  

Με απόφαση του Κεντρικού Συμβουλίου Νεωτέρων Μνημείων έχει χαρακτηριστεί μνημείο και πιο συγκεκριμένα τα τμήματα: το κέλυφος του επιβατικού σταθμού, το μηχανοστάσιο, ο υδατόπυργος και το κέλυφος της κατοικίας εργοδηγού, τα οποία και είναι κτίσματα του τέλους του 19ου αιώνα.

## Φωτογραφίες

## Εξωτερικοί σύνδεσμοι

* Μελέτη Αποκατάστασης και Ανάδειξης των σιδηροδρομικών σταθμών Παρανεστίου, Πλατανιάς, Νικηφόρου, Δράμας και Φωτολίβους, με εξειδίκευση της πρότασης στο Σταθμό Παρανεστίου από το http://ikee.lib.auth.gr/

## Yπηρεσίες

## Παραπομπές


Παρανέστι
Παρανέστι
Σιδηροδρομικός Σταθμός Σταυρούπολης

Ο **Σιδηροδρομικός Σταθμός Σταυρούπολης** είναι σιδηροδρομικός σταθμός στη Σταυρούπολη Ξάνθης. Βρίσκεται εντός του οικισμού. Ο σταθμός δημιουργήθηκε μετά το 1920 και εξυπηρετείται από τα υπεραστικά τρένα ανάμεσα σε Θεσσαλονίκη και Αλεξανδρούπολη, τα οποία σήμερα εκτελούνται με λεωφορεία.
## Yπηρεσίες

## Παραπομπές


Σταυρούπολη
Σταυρούπολη
Σιδηροδρομικός Σταθμός Ξάνθης

Ο **Σιδηροδρομικός Σταθμός Ξάνθης** είναι σιδηροδρομικός σταθμός στην Ξάνθη. Βρίσκεται έξω από την πρωτεύουσα του ομώνυμου νομού. Ο σταθμός άνοιξε το 1900 και εξυπηρετείται από τα υπεραστικά τρένα ανάμεσα σε Θεσσαλονίκη και Αλεξανδρούπολη. Ωστόσο, τα δρομολόγια στα τμήματα Αλεξανδρούπολη - Ξάνθη και  Ξάνθη - Δράμα εκτελούνται με λεωφορεία. 

## Yπηρεσίες

## Παραπομπές


Ξανθη
Ξανθη
Σιδηροδρομικός Σταθμός Τοξοτών

Ο **Σιδηροδρομικός Σταθμός Τοξοτών** είναι σιδηροδρομικός σταθμός στους Τοξότες Ξάνθης. Βρίσκεται έξω από τον οικισμό. Ο σταθμός άνοιξε το 1900 και εξυπηρετείται από τα υπεραστικά τρένα ανάμεσα σε Θεσσαλονίκη καιΑλεξανδρούπολη, τα οποία πλέον εκτελούνται με μισθωμένα λεωφορεία.

## Yπηρεσίες

## Παραπομπές


Τοξότες‎
Τοξότες
Σιδηροδρομικός Σταθμός Κομοτηνής

Ο **Σιδηροδρομικός Σταθμός Κομοτηνής** είναι σιδηροδρομικός σταθμός στην Κομοτηνή. Βρίσκεται έξω από την πρωτεύουσα του νομού Ροδόπης. Ο σταθμός άρχισε τη λειτουργία του το 1900 και εξυπηρετείται από τα υπεραστικά και τοπικά τρένα ανάμεσα σε Θεσσαλονίκη και Αλεξανδρούπολη. Δυστυχώς τα τελευταία έτη υπάρχει μόνο ένα δρομολόγιο καθημερινά μεταξύ Δράμας - Κομοτηνής - Αλεξανδρούπολης και 4 τοπικά δρομολόγια Αλεξανδρούπολης - Κομοτηνής, τα οποία εκτελούνται με λεωφορείο. 

## Παραπομπές


Κομοτηνή
Κομοτηνή
Θεοφανώ

Το όνομα **Θεοφανώ** μπορεί να αναφέρεται σε μία από τις παρακάτω:

* Θεοφανώ (σύζυγος του Σταυράκιου), σύζυγος του Βυζαντινού Αυτοκράτορα Σταυράκιου
* Θεοφανώ Μαρτινιακή, σύζυγος του Βυζαντινού Αυτοκράτορα Λέοντα ΣΤ΄ Μακεδόνων
* Θεοφανώ (10ος αιώνας), σύζυγος των Βυζαντινών Αυτοκρατόρων Ρωμανού Β´ Μακεδόνων και Νικηφόρου Β΄ Φωκά
* Θεοφανώ Σκλήραινα, σύζυγος του Όθωνα Β΄ της Γερμανίας
Γραφικές Μελέτες

Οι **Γραφικές Μελέτες** (αγγλ.: *Studies in the Scriptures*) είναι μια σειρά εκδόσεων που αποτελούταν από επτά τόμους και υπήρξαν βοήθημα μελέτης της Αγίας Γραφής κατά την πρώιμη περίοδο της ιστορίας των Σπουδαστών της Γραφής, όπως ονομάζονταν αρχικά οι Μάρτυρες του Ιεχωβά. Έπαιξαν σημαντικό ρόλο στη διαμόρφωση του Κινήματος των Σπουδαστών της Γραφής.

Συγγραφέας τους ήταν ο Κάρολος Ρώσσελ, ιδρυτής και ηγέτης του Κινήματος. Ο πρώτος τόμος κυκλοφόρησε το 1886, ενώ ο έκτος το 1904. Ο Ρώσσελ δεν πρόλαβε να ολοκληρώσει τον έβδομο τόμο, καθώς το 1916 πέθανε.

## Υποσημειώσεις


## Εξωτερικοί σύνδεσμοι
*Οι ''Γραφικές Μελέτες'' online στην αγγλική

Κατηγορία:Εκδόσεις των Μαρτύρων του Ιεχωβά
Μαρία Παλαιολογίνα της Σερβίας

Η **Μαρία Παλαιολογίνα της Σερβίας** (απεβ. 7 Απριλίου 1355) ήταν βασίλισσα της Σερβίας, σύζυγος του Στέφανου Ούρος Γ΄ της Σερβίας (1324-1331). 

## Βιογραφία
Ο πατέρας της Ιωάννης Παλαιολόγος ήταν υιός του Κωνσταντίνου, υιού του Μιχαήλ Η' και αδελφού του αυτοκράτορα Ανδρόνικου Β΄ Παλαιολόγου (1282-1328). Η μητέρα της Ειρήνη ήταν κόρη του Θεοδώρου Μετοχίτου.

Ο πατέρας της ήταν κυβερνήτης της Θεσσαλονίκης στις αρχές του 1320. Μετά τον θάνατο της πρώτης του γυναίκας, ο Στέφανος Ούρος Γ' νυμφεύτηκε τη Μαρία το 1324. Ο γάμος του βασιλικού ζεύγους κράτησε μέχρι τον θάνατο του Στέφανου Ούρος Γ', ο οποίος έχασε το θρόνο από το γιο του Δουσάν το 1331, και λίγο αργότερα πέθανε στο Ζβετσάν το 1332.

Η σχέση μεταξύ πατέρα και του γιου του Δουσάν ήταν κακή. Η Μαρία προσπάθησε να διεκδικήσει το θρόνο για τον γιο της, Συμεών, μέσω Βυζαντινής βοήθειας, χωρίς όμως επιτυχία. Ο Δουσάν παρ' όλα αυτά, όταν ανέβηκε στο θρόνο δεν πείραξε τη Μαρία, ούτε άλλο μέλος της οικογένειας. Έπειτα η Μαρία πήρε μοναστικούς όρκους και πέθανε στις 7 Απριλίου 1355.
## Οικογένεια
Είχε έναν γιο και δύο κόρες από τον γάμο της με τον Στέφανο Ούρο Γ΄ *Ντέτσανι* των Νεμάνιτς, βασιλιά της Σερβίας:
* Συμεών Ούρος κυβέρνησε ως ανεξάρτητος ηγεμόνας της Θεσσαλίας. Διεκδίκησε τον θρόνο από τον Δουσάν.
* Έλενα, παντρεύτηκε τον Μλάντεν Γ΄ Σούμπιτς, Κροάτη ευγενή.
* Θεοδώρα, παντρεύτηκε τον σεβαστοκράτορα Ντέγιαν Δραγάση. Ο γιος τους:
** Κωνσταντίνος είχε κόρη την:
*** Ελένη Δραγάση, σύζυγο του Μανουήλ Β΄ Παλαιολόγου Αυτοκράτορα των Ρωμαίων.

## Πηγές
* 

Κατηγορία:Βασίλισσες της Σερβίας (σύζυγοι βασιλέων)
Κατηγορία:Βασίλειο της Σερβίας (Μεσαίωνας)
Κατηγορία:Δυναστεία των Παλαιολόγων
Κατηγορία:Δυναστεία των Νέμανιτς
Κατηγορία:Βυζαντινοί του 14ου αιώνα
Α΄ Εθνική κατηγορία ποδοσφαίρου σάλας ανδρών Ελλάδας 2002-2003

Το πρωτάθλημα ποδοσφαίρου σάλας για την αγωνιστική περίοδο 2002–03 ήταν το 6ο στην ιστορία του θεσμού και το τρίτο που διεξήχθη ως ενιαία Α' Εθνική. Έγινε με τη συμμετοχή δέκα ομάδων σε δύο φάσεις, την κανονική περίοδο και τα πλέι οφ. Πρωταθλήτρια αναδείχθηκε η Αθήνα '90, ενώ στη Β' Εθνική υποβιβάστηκαν Τριπόταμος Βέροιας και Γέρακας.

## Κανονική περίοδος
### Βαθμολογία

**1**Ο Γέρακας έχει ποινή αφαίρεσης δέκα βαθμών.

## Play off
Στα play off προκρίθηκαν οι τέσσερεις πρώτες ομάδες της κανονικής περιόδου. Οι ημιτελικοί αλλά και ο τελικός κρίθηκαν σε διπλούς αγώνες. Οι πρώτοι αγώνες διεξήχθησαν στην έδρα της ομάδας με τη χειρότερη θέση στην κανονική περίοδο. Η Αθήνα '90 κατέκτησε για δεύτερη συνεχόμενη περίοδο το πρωτάθλημα.
### Ημιτελικοί

**1**Άνευ αγώνα.
### Μεγάλος Τελικός

## Τελική κατάταξη

## Εξωτερικοί σύνδεσμοι
*Βαθμολογία Ιστότοπος futsalplanet.com
*Play off Ιστότοπος futsalplanet.com
*Βαθμολογία Ιστότοπος futsalhellas.gr

Α' Εθνική 2003
Κατηγορία:Εγχώρια ποδοσφαιρικά πρωταθλήματα 2002-2003
Κατηγορία:Α' Εθνική κατηγορία ποδοσφαίρου σάλας ανδρών Ελλάδας
Βενέδικτος Εμπόριος

Ο **Βενέδικτος Εμπόριος** (ανεπίσημο επώνυμο: **Μπορής**) ήταν Έλληνας ζωγράφος και αγιογράφος της Κρητικής Σχολής του 17ου αιώνα.  Γεννήθηκε περί τα τέλη του 16ου αιώνα. Με καταγωγή από τα Χανιά, έζησε και εργάστηκε στη Βενετία. Συγγενής του πιστεύεται ότι ήταν ο Αντώνιος Μπόρης. Έργα του βρίσκονται στον ελληνικό ναό του Αγίου Γεωργίου των Γραικών, στη Βενετία. Μερικά από αυτά είναι "Ο Μυστικός Δείπνος" (1606), "Γραμματεύς και Φαρισαίος¨", "Ό άσωτος υιός" και άλλα..

## Παραπομπές


Κατηγορία:Έλληνες ζωγράφοι
Κατηγορία:Έλληνες αγιογράφοι
Tsopana Rave

Οι **Tsopana Rave** είναι ελληνικό μουσικό συγκρότημα από την Αθήνα, το οποίο ιδρύθηκε το 1993.

Τα πρώτα δύο χρόνια έπαιζαν ζωντανά. Το 1995 κυκλοφόρησαν το πρώτο τους single με τίτλο *Η Κορνηλία* από την δική τους δισκογραφική εταιρία. Το 1997 κυκλοφόρησε ο πρώτος κανονικής διάρκειας δίσκος τους, το *Tsopana Rave* από την EMI. Ο ήχος του άλμπουμ χαρακτηρίζεται ως εναλλακτική ροκ*.* 

Το 2000 κυκλοφόρησαν τον δεύτερο δίσκο τους, το *Tsopana Rave II*, με την EMI, που ακολουθεί το ίδιο μοτίβο μουσικά ενώ την επιμέλεια της παραγωγής είχε αναλάβει ο Μάνος Ξυδούς (των Πυξ Λαξ).

Το 2004 κυκλοφορούν τον τρίτο τους δίσκο από την δική τους εταιρία Live Records - με τίτλο *Τsopana Rave III*, που χαρακτηρίζεται ως μείξη του πρώτου & του δεύτερου δίσκου. Ακολούθησε η αποχώρηση του Παναγιώτη Νταβέλου από το συγκρότημα.

Το 2007 η EΜΙ κυκλοφόρησε cd *από τη σειρά συλλογών "Μεγάλα Τραγούδια"* με 14 κομμάτια απ' την δισκογραφία τους.

Ακολούθησε η πρώτη παύση του συγκροτήματος το 2009 . Τα χρόνια που ακολούθησαν επανασυνδέθηκαν σε αρκετές περιστάσεις για να παίξουν live, σε συναυλίες και άλλες διοργανώσεις. Έκαναν δύο τηλεοπτικές εμφανίσεις στην εκπομπή ''Ράδιο Αρβύλα''. Το 2013 για πρώτη φορά στο Park Festival στους Αγ. Αναργύρους, εμφανίζονται με νέο μέλος τον Σπύρο Σπυρόπουλο (κιθάρα) και τον Παναγιώτη Νταβέλο (ως guest στα πλήκτρα). Τα επόμενα χρόνια και μέχρι το 2020 ασχολήθηκαν με τα side projects τους, ενώ έλαβαν χώρα και οι αποχωρήσεις των Duru (μπάσο) & Δημήτρη Καλαντζή (φωνή). 

Το 2020 οι Tsopana Rave ξαναβρέθηκαν με νέα μέλη, τους Κωνσταντίνο Αγγελόπουλο *(τραγούδι)* και Νίκο Χριστογιαννόπουλο *(μπάσο),* αλλά και την επιστροφή του Παναγιώτη Νταβέλου *(πλήκτρα).* 

## Μέλη

Αρχική σύνθεση: 

* Νίκος Σπυρόπουλος *(τύμπανα)*
* Παναγιώτης Σπυρόπουλος *(κιθάρα)* 
* Παναγιώτης Νταβέλος *(πιάνο/πλήκτρα)*
* Δημήτρης Καλαντζής *(φωνή)*
* Νίκος Duru Σακκάς *(μπάσο)*

*κατά καιρούς μέλη *: 

* Διαμαντής Διαμαντίδης *(κιθάρα, φωνητικά)* 
* Γιώργος Θεοδωρόπουλος *(πλήκτρα)* 
* Ηλίας Μακρίδης *(πλήκτρα)*

2013 σύνθεση:  

* Νίκος Σπυρόπουλος *(τύμπανα)*
* Παναγιώτης Σπυρόπουλος *(κιθάρα)* 
* Δημήτρης Καλαντζής *(φωνή)* 
* Duru *(μπάσο)* 
* Σπύρος Σπυρόπουλος *(κιθάρα)*

2020 σύνθεση:  

* Νίκος Σπυρόπουλος *(τύμπανα)*
* Παναγιώτης Σπυρόπουλος *(κιθάρα)* 
* Σπύρος Σπυρόπουλος *(κιθάρα)*
* Παναγιώτης Νταβέλος (πιάνο/πλήκτρα)

2021 - 2022 σύνθεση:  

* Νίκος Σπυρόπουλος *(τύμπανα*)
* Παναγιώτης Σπυρόπουλος *(κιθάρα)*
* Σπύρος Σπυρόπουλος *(κιθάρα)* 
* Παναγιώτης Νταβέλος *(πιάνο/πλήκτρα)* 
* Κωνσταντίνος Αγγελόπουλος *(φωνή)* 
* Νίκος Χριστογιαννόπουλος *(μπάσο)*

## Δισκογραφία

* *Η Κορνηλία* - 1995
* *Tsopana Rave* - 1997
* *Tsopana Rave II* - 2000
* *Tsopana Rave III* - 2004
* *14 μεγάλα τραγούδια* - 2007

## Παραπομπές


Tsopana Rave
Γενικός Κυβερνήτης της Τζαμάικα

Ο **Γενικός Κυβερνήτης** της Τζαμάικα (Governor-General ) είναι ο αντιπρόσωπος του Μονάρχη στο νησί. Η επίσημη έδρα του Γενικού Κυβερνήτη είναι το Κυβερνείο (Government House). Η χώρα έγινε ανεξάρτητη από το Ηνωμένο Βασίλειο το 1962. Ο Γενικός Κυβερνήτης διορίζεται από τον εκάστοτε Μονάρχη. 

Η εκπροσώπηση του Μονάρχη από το Γενικό Κυβερνήτη γίνεται σε περιστάσεις τελετών, όπως τα εγκαίνια του κοινοβουλίου, η απόδοση τιμών και οι στρατιωτικές παρελάσεις. Με βάση το Σύνταγμα, σε ορισμένα ζητήματα έχει την εξουσία να διορίζει και να τιμωρεί δημοσίους υπαλλήλους, όμως μόνο σε ελάχιστες περιπτώσεις μπορεί να ενεργεί κατά βούληση. Πρώτος στο αξίωμα μετά την ανεξαρτησία, υπηρέτησε ο Κένεθ Μπλάκμπερν.

## Γενικοί Κυβερνήτες της Τζαμάικα (1962–σήμερα)

## Παραπομπές


## Εξωτερικοί σύνδεσμοι

* worldstatesmen.org


Γενικος